钦定古今图书集成/理学汇编/学行典/第248卷 > 王室
## 钦定古今图书集成/理学汇编/学行典/第248卷 > 王室

按《常熟县志》：“王室，字民润。四岁丧父，母李守节抚之。
既长，拮据治生，家日起。母没，棺在草舍，堂成则移之
堂，室成则移之室，然后谋窀穸，封树成礼。祖戍南京
右卫，室割田，岁给军装费。亲党无告者，以室为归。谣
云：‘要吃剩，共赴王’。”民润初嗣琥，晚生环，授产惟均，后
两支孙曾皆显。琥曾孙维藩，字介夫，经生有声，葺四
世祖墓，族有鬻墓者赎之，有系狱者脱之。有与其叔
同榜宦吴者，藩不通谒。其好义孤介如此。